paragraph_text: Đuro Đaković Specijalna vozila d.d. (ĐĐSV), hrvatska tvrtka za proizvodnju teretnih željezničkih vagona i oklopnih borbenih vozila, član Đuro Đaković Holdinga. Jedini je proizvođač oklopnih borbenih vozila u Hrvatskoj i strateški je partner Ministarstva obrane RH i Hrvatskih oružanih snaga. Sjedište tvrtke i proizvodni kapaciteti nalaze se u Slavonskom Brodu.